पाएं अपने शहर की ताज़ा ख़बरें और फ्री ई-पेपरडाउनलोड करें
कालू माजरा गांव में झगड़े की सूचना के बाद मौके पर पहुंची पुलिस पीसीआर पर आरोपियों ने हमला कर दिया। इस मामले में शिकायतकर्ता एएसआई धर्मपाल के मुताबिक हमले के दौरान जब आरोपियों को पकड़ने की कोशिश की तो उन्होंने पुलिस टीम के साथ गाली-गलौज व धक्का मुक्की करते हुए सड़क किनारे खड़ी पीसीआर नंबर 9 को खदानों में पलट दिया।
सदर पुलिस ने इस मामले में सरबजीत सिंह व अन्य पर सरकारी काम में बाधा डालने, कोरोना संक्रमण फैलाने, मारपीट करने व सरकारी वाहन को क्षतिग्रस्त करने की धाराओं में केस दर्ज किया है।
एएसआई धर्मपाल सिंह ने अपनी शिकायत में बताया कि कालू माजरा में झगड़े की सूचना के बाद वे 3 मई की आधी रात के बाद करीब साढ़े 12 बजे के बाद पीएसआई अरुण कुमार, हेड कांस्टेबल, ईएचसी बलकार सिंह के साथ गांव में पहुंचे थे।
वहां लखवीर सिंह अपने परिवार के सदस्यों के साथ अपने घर के पास सड़क पर खड़ा था। उसने पूछताछ के दौरान बताया कि दड़बा गांव के सर्बजीत सिंह, तरसेम लाल, हरजिंद्र उर्फ लाली, परविंद्र सिंह, हरविंद्र सिंह व उनके साथ अन्य 8 से 10 लोगों ने कुछ समय पहले उनके घर पर हमला किया। अब वे दोबारा मारपीट की फिराक में घूम रहे हैं।
जब वह अपनी टीम के साथ कालू माजरा से घेल रोड की तरफ मुड़ा तो कुछ दूरी पर करीब 10 से 15 लोग खड़े हुए थे। जिनके हाथों में लाठी डंडे थे। जब उन्होंने इन लोगों से वहां खड़े होने की वजह पूछी तो इन लोगों ने उनसे बहस करने लगे। जब उन्होंने मौके पर पीसीआर-9 में मौके पर आने को कहा तो कुछ समय बाद एएसआई अनिल कुमार पीसीआर लेकर आए। इस दौरान लखबीर सिंह, तरणजीत सिंह व गुरप्रीत सिंह वहां आ गए।
उन्हें लखबीर सिंह ने बताया कि संबंधित व्यक्तियों ने ही उनसे मारपीट की थी। तभी सर्बजीत सिंह व उसके साथियों ने लखबीर सिंह के साथ गाली गलौज करना शुरू कर दिया। जब उन्होंने इन लोगों को समझाने का प्रयास किया तो आरोपी कोई बात सुनने को तैयार नहीं थे। जब पुलिस टीम ने सर्बजीत सिंह व अन्य को काबू करने की कोशिश की तो आरोपी गांव दड़बा की तरफ भाग गए।
जब उसने अपने मुलाजिमों के साथ उन्हें पकड़ने की कोशिश की तो आरोपियों ने उनसे धक्का-मुक्की व गाली गलौज की। इस दौरान इन लोगों ने सड़क पर खड़ी पीसीआर-9 को धक्का देकर खदानों में गिरा कर क्षतिग्रस्त कर दिया। इसके बाद आरोपी भाग निकले। आरोपियों ने लॉकडाउन का भी उल्लंघन किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn